Cronos: The New Dawn (Nintendo Switch 2)
Cronos: The New Dawn este un joc brutal survival horror din perspectivă third person, în care lupți pentru viitor, adunând rămășițele trecutului. Arde monștrii înainte să se contopească. Extrage sufletele celor vii. Adaptează-te… sau mori. Supraviețuiește în viitor. Salvează trecutul. Transportă-te într-o lume întunecată, unde brutalismul est-european întâlnește tehnologiile retrofuturiste. Cronos: The New Dawn te plasează în epicentrul unei povești zguduitoare, sfâșiate între trecut și viitor. În trecut vei fi martor la Schimbare – un eveniment catastrofal care a schimbat omenirea pentru totdeauna. În pustietățile postapocaliptice ale viitorului, fiecare clipă este o luptă pentru supraviețuire împotriva unor creaturi înspăimântătoare, care îți vor testa atât reflexele, cât și gândirea tactică. Ca și Călător, lucrând pentru misteriosul Colectiv, vei explora ruinele viitorului în căutarea rupturilor temporale care te vor duce în Polonia anilor ’80. Adaptează-te sau mori Într-o lume plină de amenințări constante, supraviețuirea ta depinde de abilitatea de a planifica și gândi strategic. Te vei confrunta cu creaturi de coșmar, născute din rămășițele omenirii – pentru a le învinge, trebuie să folosești întregul tău arsenal. Vei putea manipula anomalii temporale pentru a deschide drum prin terenurile devastate și va trebui să aduni resurse pentru a-ți reface muniția și proviziile limitate. O bună pregătire este esențială. Iar odată în luptă – o secundă de ezitare poate însemna moarte sigură. Nu le permite să se contopească Creaturile pe care le-ai ucis nu vor rămâne moarte mult timp. Dușmanii căzuți pot fi înghițiți de alții – printr-un proces înfricoșător numit Contopire – devenind astfel mai rapizi, mai puternici și mult mai letali. Singura modalitate de a-i opri? Arde-le corpurile. Rapid. Dacă nu o faci, te vei confrunta cu ființe din ce în ce mai înspăimântătoare, care te vor forța să folosești tot ce știi în luptă. Secețători de suflete Misiunea ta este să găsești figuri cheie din trecut – oameni care au murit după apocalipsă. Cu ajutorul atotputernicului Secețător, vei putea extrage Esențele lor și să le iei cu tine în viitor. Dar fii atent – aceste esențe au un impact profund asupra drumului tău. Cu cât porți mai multe, cu atât costumul tău devine mai întunecat și bântuit – vei dobândi puteri noi, dar vei începe să auzi șoapte, să vezi umbre… și să te apropii tot mai mult de nebunie.